
- - ODLUKA O IZBORU NAJPOVOLJNIJEG PONUĐAČA –
OTVORENI POSTUPAK
Broj: 05-04-230-10/26
Datum: 06.11.2026. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22, 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije iznesenu u zapisniku broj 05-04-230-9/26, od 05.11.2026. godine, u postupku javne nabavke radova na zaštiti ceste od klizišta u kosini iznad R-455a Svatovac-Priluk-Živinice između profila P30 i P36 (Grad Živinice), direktor JU Direkcija regionalnih cesta TK je donio 

ODLUKU
 o izboru najpovoljnijeg ponuđača


Član 1.
Prihvata se Preporuka Komisije za javne nabavke iznesena u Zapisniku  broj: 05-04-230-9/26 od 05.11.2026. godine i ugovor za javnu nabavku radova na zaštiti ceste od klizišta u kosini iznad R-455a Svatovac-Priluk-Živinice između profila P30 i P36 (Grad Živinice), dodjeljuje se ponuđaču JATA Group d.o.o. Srebrenik , za ponuđenu cijenu od 96.821,79 KM bez PDV-a, kao najbolje ocijenjenom ponuđaču. 
Sa izabranim ponuđačem će se sklopiti ugovor.
Član 2.
Prijedlog ugovora dostavit će se na potpis izabranom ponuđaču JATA GROUP d.o.o Srebrenik , po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.
Član 3.
Ova odluka objavit će se na web-stranici www.judctk.ba,  istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.
Član 4.
Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje
Postupak javne nabavke pokrenut je Odlukom o pokretanju postupka javne nabavke broj: 05-04-230/26 od 14.10.2026.god. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 96.860,55 KM. 

Obavještenja o nabavci broj 997-1-3-76-3-107/26 objavljeno 23.10.2026. godine, Službeni glasnik BiH broj: 77/26.
Komisija za javnu nabavku imenovana je Rješenjem broj: 05-04-230-4/26 od 05.11.2026. godine godine. Komisija za javnu nabavku dostavila je dana 05.11.2026. godine Zapisnik o radu Komisije 05-04-230-9/26 sa rezultatima kvalifikacije i preporukom za održavanje e-aukcije.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je prihvatljiva samo jedna ponuda, a u skladu sa članom 4. stav 2. Pravilnika o uslovima i načinu korištenja e-aukcije („Službeni glasnik BiH“ broj: 80/23) Komisija je predložila ugovornom organu da okonča postupak dodijele ugovora bez održavanja održavanje e – aukciju.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće: 
·  da je ukupan broj pristiglih ponuda 2
·  da su blagovremeno zaprimljene 2 ponude;
·  da nije bilo neblagovremeno zaprimljenih ponuda.
Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima. 

Tom prilikom Komisija je utvrdila da ponuda ponuđača JATA GROUP d.o.o. Srebrenik  ispunjava kvalifikacione uslove propisane tenderskom dokumentacijom, a da ponuda ponuđača Cestotehnik d.o.o Tuzla  prelazi procijenjenu vrijednost nabavke, te je u skladu sa članom 2. Zakona o javnim nabavkama,  odbijena kao neprihvatljiva.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:
	rang
	Naziv ponuđača
	Cijena ponude (KM bez PDV-a)
	Ukupan broj bodova

	1.
	Jata group d.o.o. Srebrenik   
	96.821,79
	100



Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu. 
POUKA O PRAVNOM LIJEKU 
Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača.

                                                                                                              DIREKTOR
                                                                                                    _________________________
                                                                                                               Zijad Omerčić
Dostaviti:
- Ponuđačima koji su učestvovali u javnoj nabavci
- evidencija
- arhiva 

